
Rheumalisiiius  gonorrhoicus  — inflaniiiiatio  articulorum 
gonorrhoica  — Arthrocele  — Gonocele  — Arthritis 
bleiinorrhoica  — Arthrophlogosis  gonorrhoica,  Arthro- 
nieningitis  gonorrhoica  — artric  rheumatism  — white 
swdling  — tumeur  blennorrhagique  du  genou  — Gono- 
physema  — est  morbus  consecutivus  gonorrhoeae.  Prio- 
ribus temporibus  ignotus  fuisse  videtur.  Quare  hominum 
genus  ita  nunc  debilitatum  videri  debet,  ut  hodie  morbis 
hujusce  generis  facilius  tentetur,  morbus  igitur  tunc  aut 
defuit,  aut  non  accurate  perquisitus  est,  sed  ab  anti- 
quioribus neglectus.  Quod  verisimilius  videtur.  Hodie 
quoque  multi  sunt,  qui  rheumatismum  gonorrhoicum  pro 
rheumatismo  articulari  habent,  cura  gonorrhoea  simul 
exortum  vel  gonorrhoeam  insecutura.  Nexum  inter  mor- 
bum, de  quo  sermo  est,  et  gonorrhoeam  antiquiores  non 
intellexerunt.  Foucart,  qui  hujus  morbi  historiae  quan- 
tum potuit  operam  navavit,  commemorat  dissertationem, 
quae  hujus  morbi  mentionem  fecit  anno  1723  a Mur- 
grave  0 quodam  conscriptam,  qui  igitur  primus  de  rheu- 
matismo gonorrhoico  dixisse  videtur.  Postea  multi  de 
morbo  retulerunt  et  disseruerunt,  ut  Sauvages,  Plenk, 
Brambilla,  Schwediaur,  Kleffel,  Fabre,  Auten- 

Cfr.  Hac k er,  io  Sclimidfs  medicioischeo  Jabrbuchero, 
Kand  5f),  Jalirgaiig  1848,  uber  eioe  Dissertation  von  Cari  Petrasi. 

rieth,Vetsch,Bacot,Brodie,Cooper,  Lawrence, 
Constaiitin  Cumano,  Limon,  Eisenmann,  Titley, 
Monteggia,  Graves,  Cloquet,  Cullerier,  La- 
geau^  Gipert,  V elpeau,  Baud,  Grisolle,  Bonnet, 
Costes,  Ribes,  Venot,  Laennec,  Gillot,  Halifax, 
Blaudin,  Andrieu,  Pajol,  Basedovv,  Hacker, 
Casper,  Lippert,  alii. 

Astley  Cooper  *)  in  scholis,  quas  habuit,  chirurgicis 
de  hujus  morbi  genere  semper  disseruit,  quem  quotannis 
sibi  occurrere  in  praxi  commemoravit,  atque  eo  magis 
discipulorum  animum  ad  eum  advertere  studuit,  quum  in 
compendiis  de  morbo  nihil  commemoratum  inveniretur. 
Casum  narrare  solebat  gravissimum:  Americanus  quidam 
e gonorrhoea  laborans  consilium  auxiliumque  petiit.  Quum 
laboranti  auxilium  pollicitus  esset,  nullas  arguens  diffi- 
cultates, respondit  Americanus:  non  ita  prospere  rem 
cessuram  esse,  quin  immo  primum  ophthalmitidem,  tum 
rheumatismuni  articulorum  accessurum  esse.  Atque  ita, 
pergit  Cooper,  accidisse.  Quamvis  summa  adhibita  fuerit 
cura,  ne  pus  in  oculum  transferretur,  tertio  die  ambos 
oculos  inflammatos  fuisse  et  tribus  praeterea  diebus  post 
rheumatismum  articularem  accessisse;  utrumque  malum 
tandem  strenua  cura  sublatum  esse.  Postea  exempli  instar 
se  multos  vidisse  casus  Cooper  affirmat.  Nec  non  Mon- 
teggia  in  Italia  morbum  animadverterat.  In  libello,  quem 
de  morbis  venereis  (Mediol.  1794)  edidit,  tres  casus  ar- 
thritidis in  hominibus  gonorrhoea  affectis  observatos  com- 
memorat, quos  gonorrhoea  et  rebus  foris  oblatis  ortos 
putavit.  — 

0 Lectures  ou  the  principies  and  pratice  of  surgery  hy 
Sir  Astley  Cooper.  Tliirty  Edit.  London  1832,  pag.  105. 

« In  annalibus  annorum  praeteritorum  inveniuntur  satis 
multi  morbi  casus.  Quare  si  placet,  conferantur:  111.  Casper, 
Wochenschrift,  anni  1846  No.  7,  an.  1847  No.  1 — 2, 
No.  30  sqq.,  an.  1850  No.  41— 42,  an.  1851  pag.  541.  — 
Foucart:  Quelques  considerations  pour  servir  a Thistoire 
de  Tarthritide  blennorrhagique.  Journal  de  Med.  de  Bour- 
deaux  Febr.  et  Mars.  (Quae  dissertatio  postea  Parisiis  in 
officina  Labe  denuo  typis  expressa  est.)  — James  Kin- 
nier:  on  gonorrheal  rheumatism.  Lancet  Jan.  1844.  — 
Rognetta:  Annales  de  Therapeutique  No.  1 Juil.  1844.  — 
Rostan:  Annal.  de  Therap.  — Holscher:  Erfahrungen 
liber  Arthritis  gonorrhoica;  Hannov.  Annalen  1844,  Heft2. 
— Robert:  Traitement  des  hydrarthroses  blennorhagiques, 
Gazette  medie,  de  Paris  No.  11.  1846.  — Ricord: 
L^Union  raed.  1851.  No.  12. 

Quum  attulerimus  magnum  virorum  numerum,  qui 
de  morbo,  quem  sumus  tractaturi,  sermonem  fecerunt, 
quumque  morbi  existentiam  vindicaverimus,  qui  in  dubium 
vocarunt  morbum  et  adhuc  vocant,  omittamus.  — Utamur 
in  libello  nomine  rheumatismi  gonorrhqici,  non  quia  opti- 
mum est  — pauca  enim  similia  habet  hic  morbus  cum 
rheumatismo  articulari  et  multis  ab  eo  distat  — sed  quia 
usitatissimum  in  libris  occurrit 

Morbi  species  earumque  signa. 

Tres  obveniunt  rheumatismi  gonorrhoici  formae,  quae 
symptomatibus  insignes  singulae  depingendae  sunt,  forma 
scilicet  acuta,  subacuta  et  chronica. 

1.  Acuta  morbi  species  frigore  gravi  et  percutiente 
saepius  incipit,  ut  alii  morbi  majoris  momenti.  Sequitur 
febris  continua  remittens,  quae  pluribus  in  casibus  non 

tam  gravis  est,  quam  quae  in  rheumatismo  articulari 
acuto  observatur.  Febris  remissiones  ostendit  sub  vespe- 
ram, vel  etiam  matutino  tempore,  nec  una  cum  febris 
remissione  remissio  morbi  topici  observatur.  Tractus 
intestinalis  simul  affectus  est  (leviori  vel  graviori  modo). 
Sapor  enim  est  alienatus,  vappidus,  ingratus,  nonnunquam 
amarus,  lingua  indumento  flavo  obtecta,  appetitus  — 
quod  per  se  apparet  — omnino  nullus,  quin  adeo  non- 
nunquam ita  affectus  est  tractus  intestinalis,  ut  vomitus 
exoriatur.  Dum  febris  et  apparatus  gastrici  affectio  aegro- 
tum offendunt,  topicus  morbus  invadit.  Unus  vel  plures 
articuli  morbo  afficiuntur.  Nonnunquam  evenit,  ut  et  febris 
et  articuli  vel  articulorum  morbus  simul  existant.  Proinde 
in  uno  vel  pluribus  articulis  dolores  oriuntur,  qui  mox 
ad  ingentem  magnitudinem  accressere  possunt.  Noctu, 
in  lecto  exacerbantur;  lacerant,  discerpunt  aegrotum;  ad 
partes  affines  progrediuntur.  Rarissime  dolores  desunt, 
quod  tamen  Velpeau  duobus  in  casibus  se  observasse 
dicit,  in  quibus  hydrops  articuli  aderat.  Cutis  habere 
tum  solet  roseum  colorem;  nonnunquam  major  est  rubor, 
sed  etiam  casus  occurrunt,  in  quibus  omnino  deest.  Mox 
intumescit  articulus  affectus;  nonnunquam  subito  tumor 
irruit,  intra  viginti  vel  triginta  horas  potest  oriri.  Totius 
articuli  forma  tunc  alia  fit.  Cutis  temperies  auctam  se 
praebet.  Ubi  ita  res  se  habet,  exsudatio  serosa  facta 
est  in  capsulam  synovialem,  qua  de  re  fluctuatio  certiores 
nos  reddit.  Exsudatione  serosa  exorta,  dolores  magis 
prementes  sunt.  Mobilitas  deest.  Aegroti  articulos  af- 
fectos flectere  solent,  quia  flexione  articulorum  levi  muscu- 


Cliniqiie  cliirurgicale. 

loriim  tensio  omnino  deest,  igitur  haec  positio  imprimis 
grata  est.  — Nec  non  accidit,  ut  cutis  mordaci  calore 
exorto  inflammatione  pseudoerysipelatosa  afficiatur;  non- 
nunquam  exanthema  circa  articulos  afifectos  observatum 
est,  roseolae  copaivali  simile;  quod  subito  ortum  per 
aliquot  dies,  circiter  octo  vel  decem  mansit,  dum  morbus 
in  minorem  gradum  recederet.  Dein  facta  desquamatione, 
remansere  maculae  rubentes. 

Quae  forma  acuta  gravissima  est,  sed  etiam  rarissima, 
ita  ut  exceptiones  magis  vocari  debeant  casus  acuti. 
Ilolscher^)  eam  vocat  metastaticam,  quod  gonorrhoea 
subito  suppressa  exoriri  solet;  tamen  metastasis  niim  re 
vera  occurrat  nescio,  alia  enim  explicationis  via  patet. 
Qua  de  re  infra  sermonem  facturi  sumus. 

2.  Rarius  igitur  tanta  vi  morbus  ingreditur;  saepis- 
sime est  subacutus.  Febris  tum  exstat  continua,  ut  sem- 
per  si  membranae  serosae  affectae  sunt,  nonnunquam 
remittens.  Febris  respondet  topicae  irritationi.  Pulsus 
magnus  et  plenus  esse  solet.  Gastrica  signa,  quae  acutam 
formam  comitantur,  non  inveniuntur.  Dolores  in  affecto 
articulo  vix  sunt  leviores,  quam  in  acuto  morbo,  sed 
etiam  graves,  pungentes.  Exsudatio  rarius  fit,  nec  cele- 
riter; cutis  consuetum  colorem  habere  solet;  temperies 
est  aucta.  In  his  casibus  praecipue  ligamenta  articulorum 
affici  dicuntur,  sed  etiam  capsula  synovialis  corripitur. 
Rarius  tamen  articulorum  forma  omnino  mutatur.  — 
Quae  morbi  forma  subacuta  praecipue  in  hominibus  validis 
observatur,  dum  gonorrhoea  est  in  stadio  chronico.  — 

q Erfaliningen  uber  arthritis  gonorrii.,  cfr.  CanstatPs  Jahres-» 
bericht.  Localpatholog.  1840. 

Basedow')  refert  casum,  qui  eximie  morbi  symptomata 
docet.  „ Oeconomus  quidam,  inquit,  juvenis,  bona  antea 
valetudine  gaudeus,  contra  rheumatismum  febrilem  medici 
auxilium  petiverat.  Quum  duabus  hebdomadibus  praeter- 
lapsis valetudo  non  restituta  esset,  ego  in  auxilium  vo- 
catus sum.  Inveni  in  articulatione  manus  dextrae  intu- 
mescentiam  calidam,  dolores  ingentes  excitantem;  cutis  in 
ea  rubescens,  febris  modica  erat,  urina  aquosa,  non  flam- 
mea, nec  sedimenta  ostendit,  nec  globulos  mucosos.  Quod 
jam  diutius  in  prima  sede  manserat’ morbus,  nec  aliam 
quaesiverat,  de  ejus  origine  gonorrhoica  cogitare  coepi; 
atque  mox  gonorrhoeam  detexi,  cujus  cursum  antea  aegro- 
tus remediis  variis  adhibitis  turbaverat.  Prognosis,  quam 
Holscher  auguratus  est,  et  in  hoc  casu  mala  fuit.  Quam- 
quam enim,  quae  opus  erant,  adhibita  sunt,  anno  praeter- 
lapso articulus  morbo  omni  ex  parte  liber  non  fuit.“ 

3.  Tertium  morbi  genus  est  chronicum.  Quod  sua 
sponte  incipere  potest,  saepissime  tamen  forma  subacuta 
in  chronicam  transit.  Sponte  afficit  e gonorrhoea  secun- 
daria aut  stricturis  urethrae  laborantes,  qui  diaeta  con- 
sueta neglecta  vitae  consuetudinem  conturbarunt;  ceterum 
aliae  res  nocentes  vim  in  organismum  exserere  queunt. 
Tum  ii  praecipue  chronico  rheumatismo  gonorrhoico  affi- 
ciuntur, qui  quum  saepius  gonorrhoea  infecti  fuissent, 
nova  infectione  petuntur,  aut  injectionibus  inconsulto 
factis,  vel  medicamentorum  excitantium  usu  interno  go- 
norrhoeae finem  imponere  student,  atque  ita  urethram 
irritant.  Haecce  praebet  signa:  Dolores  occupant  unum 
vel  alterum  articulum,  plus  minus  aegrotum  cruciant. 


‘)  Casper^s  Wochenschrift  1847. 

Intumescentia  conspicua  non  est,  neque  temperies  mem- 
bri aucta;  rubor  semper  deesse  solet.  Qui  si  per  tem- 
poris quoddam  spatium  perduraverit  status,  crepitatio, 
dum  movetur  articulus,  cognoscitur,  simulque  articulorum 
mobilitas  difficilis  fit;  quibus  inflammatio  chronica  demon- 
stratur. Quae  articulorum  rigiditas,  membranae  synovialis 
degeneratione  et  deficiente  synovia  vel  exsudatis  fibrino- 
sis  ortis  vel  calcaria  deposita  provocata,  maxime  aegrotos 
vexat  atque  torquet.  — Digestio  perturbata  apparet,  si 
diutius  hic  status  adfuerit. 

Urina  in  rheumatismo  gonorrhoico  non  ostendit  phae- 
nomena, quae  rheumatismus  praebere  solet;  sedimenta, 
quae  vocantur  rheumatica,  non  inveniuntur,  sed  urina  est 
limpida,  saepius  copiosa. 

Eisenmann  de  hac  chronica  forma  retulit,  in  arti- 
culorvim  affectionibus  gonorrhoea  provocatis  febrem  sem- 
per deesse  contendens.  Audiamus  ipsum  ^):  Jam  in  acuto 
et  chronico  gonorrhoeae  decursu,  inquit,  articulorum 
affectio  secundaria  oriri  potest,  quae  facillime  distingui- 
tur a rheumatismo,  nam,  omissa  et  neglecta  causa,  qua 
exsistit,  praecipue  in  articulo  affecto  manet,  dolores  per- 
durant, febris  non  adest. 

Rheumatismi  gonorrhoici  decursus  varius  est  pro  in- 
dole atque  natura,  qua  morbus  excellit. 

Jam  acutus  morbus  eo  insignis  est,  quod  multum 
temporis  eo  teritur.  Quae  mali  diuturnitas  pendet  prae- 
cipue ex  inflammationis  in  loco  primitus  affecto  pertinacia. 

Quare  qui  leve  putaverint  malum,  valde  errarunt. 
Si  alteram  articulationem  rheumatismus  gonorrhoicus  oc- 

0 EiseomanD,  derTripper  in  allen  seinen  Formen  und  Fol- 
gen.  Erlangen. 

cupat,  non  prius  aflecta  morbo  liberatur,  qui  in  priori 
articulo  eadem  vi  persistere  solet.  Quo  maxime  diflfert 
a rheumatismo  articulari  acuto,  qui,  si  alteram  invadit 
articulationem,  prius  affectam  relinquere  solet.  Com- 
plures articuli  afficiuntur  morbo  aut  eodem  tempore,  aut 
deinceps.  Tamen  nonnulli  aliam  probarunt  sententiam. 
Constantinus  Cumano  ^ affert,  se  nunquam  plures  arti- 
culos rheumatismo  gonorrhoico  eodem  tempore  affectos 
vidisse.  Quod  si  Constantinus  Cumano  non  vidit,  'aliis 
hoc  contigit.  111.  Langenbeck,  certum  et  characteri- 
sticum  rheumatismi  gonorrhoici  signum  in  eo  esse  sae- 
pius dicentem  audivi,  quod  semper  eodem  tempore  plu- 
res articulos  offendat.  Stromeyer  quoque  semper  iii 
pluribus  simul  articulis  morbum  observavit.  Quum  mihi 
videndi  occasio  nonnunquam  oblata  fuerit,  saepius  com- 
plures articulationes  affectas  observavi;  nec  non  casus, 
in  quibus  una  tantum  articulatio  correpta  fuit,  obviam 
venerunt.  Aegrotationis  ambitus  in  afflictis  articulis  dif- 
ferre potest.  — Perstat  acuta  species  morbi  fere  semper 
per  quatuor  aut  sex  hebdomades.  Quod  si  fit  in  forma 
acuta,  subacutam  per  aliquot  menses  morari  non  mirum 
est.  Morbi  signa  saepius  leviora  fiunt  et  ad  minorem 
gradum  recedunt;  deinde  redeunt  nova  vi.  Sensim  plu- 
res articulationes  corripiuntur;  tunc  febris  redit.  Medici 
summa  cura  ad  immanem  pellendum  hostem  haud  multum 
valet.  Nonnunquam  brevior  morbi  decursus  reddi  potest. 
Casura,  in  quo  curatione  gonorrhoeae  abortiva  decurta- 
tus est  morbi  decursus,  111.  C asper  affert*),  memoratu 
satis  dignum.  „Vir  quidam  triginta  circiter  annos  natus, 

0 Berend,  8ypliilodol.  Bd.  V. 

’)  Casper^s  Wochenschrift,  1849.  No.  29. 

qui  quater  et  quidem  variis  in  terris  — Sicilia,  Franco- 
gallia,  Britannia,  Germania  — gonorrhoeam  et  rheuma- 
tismum gonorrhoicum  insequentem  sustinuerat,  denuo  tem- 
poris longo  spatio  interjecto  gonorrhoea  infectus,  quum 
maxime  timeret,  ne  rheumatismus,  quem  satis  cognosce- 
bat, accederet,  statirn  auxilium  petiit.  Prioribus  in  casi- 
bus indoles  maligna  malorum,  quae  pertulerat,  aegrotum 
plures  menses  in  lecto  detinuerat.  Quod  ne  iterum  fieret, 
curandi  gonorrhoeam  methodus  abortiva  adhibita  est.  Ta- 
men omnino  res  non  prospere  cessit,  nam  die  decimo 
octavo  febri  exorta,  dolores  occuparunt  articulos  non- 
nullos et  invasit  rheumatismus  gonorrhoicus  aegrotum. 
Morbus  septem  hebdomades  perduravit,  dum  priores  im- 
petus bis  hoc  spatium  impleverant  *). 

Chronica  morbi  species  menses  et  annos  aegrotos 
angit  et  doloribus  cruciat,  alterum  post  alterum  saepe 
aggrediens  articulum;  nonnunquam  exasperatur.  Morbi 
species  satis  frequens  est;  ipse  saepius  vidi.  Quamvis 
multum  vexat  afflictos,  tamen  rarissime,  quem  Eisenraann 
refert  ex  „ Annalibus  Omodei,  Vol.  XXXII,  casus  ob- 
venit. Rusticus  scilicet,  qui  e gonorrhoea  et  pleuritide 
laboraverat , doloribus  extremitatum  inferiorum  sensim 
afflictus  est.  Qui  quum  persisterent,  duobus  annis  post 
et  extremitates  superiores  atque  vertebrarum  articulatio- 
nes et  maxillas  sensim  invaserunt,  ita  quidem,  jit  ^ancy- 
losis totius  corporis  articulationum  exoriretur.  Inde  sex 
annis  praeterlapsis,  dum  perduravit  hic  status,  dolores 
abierunt,  neque  articulationum  intumescentiae  aderant, 
sed  propter  totius  corporis  ancylosin  in  torum  reclina- 

’)  Elximia  morbi  exempla  etiam  memorantur  in:  Casper^s 
Wocheuscbrift,  Jalirgang  1848,  No.  30  u.  31. 

tus  vitam  aeger  degit  miserrimam,  j^limenta  ei  oblata 
sunt  per  aperturam  dentibus  evulsis  exortam. 

Etiam  de  casibus  sermo  est,  in  quibus  morbus  perio- 
dis certis  finitus  et  circumscriptus  fuit,  ut  periodice  re- 
diret. Qui  videntur  fuisse  casus  morbi  chronici,  inter- 
dum exasperati 

De  morbi  sede. 

Aggredi  amat  rheumatismus  gonorrhoicus,  quod  mul- 
tis exemplis  constat,  praecipue  inferiorum  extremitatum 
articulationes,  prae  ceteris  genu  (tumeur  blennorrhagique 
du  genou).  Ex  observationibus,  quas  Foucart  in  hunc 
finem  instituit  et  collegit,  affert  Eisenmann  de  morbi  sede 
hanc  tabulam: 

octies  genu  alterutrum  morbus  occupaverat, 

bis  ambo  genua  eodem  tempore, 

semel  genu  alterutrum  et  articulationem  pedis, 

semel  genu  alterutrum  et  cubitum, 

bis  articulationem  pedis, 

bis  pedum  articulationes, 

bis  brachiorum  articulationes, 

semel  omnes  articulationes. 

Si  casuum  morbi,  quos  Lawrence,  Cumano,  Base- 
dow,  Tjippert,  alii  referunt,  rationem  habemus,  eandem 
legem  invenimus:  rheumatismum  gonorrhoicum  praecipue 
afficere  extremitates  inferiores,  imprimis  genu.  Sed  nullis 
parcit  articulationibus,  ut  satis  apparet  ex  relatis. 

Apud  feminas  magis  coxam  affici  dicunt.  Ordinem 

Basedow,  in  Casper^s  Wochenschrift,  Jalirgang  1851, 
pag.  542. 


13 


quendam  certum,  secundum  quem  permigret  corporis 
articulationes,  ita  ut  ex  una  in  certam  alteram  vel  plures 
transeat  rheumatismus  gonorrhoicus,  constituere  non 
possumus;  libero  arbitrio,  ut  rheumatismus  articularis, 
progreditur. 


Ratio  et  tempus  inde  a gonorrhoeae  initio  usque  ad 
rheumatismi  gonorrhoici  imtium. 

Tres  fere  sunt  rationes,  quae  inter  rheumatismum 
gonorrhoicum  et  gonorrhoeam  intercedentes  observari 
possint.  Quarum  est  prima: 

Articulorum  inflammatio  gonorrhoica  accidit,  dum  go- 
norrhoea viget.  Ambae  simul  decursum  suum  emetiuntur. 

Altera:  Gonorrhoeae  fluxus  subito  desinit  atque  oc- 
cupat rheumatismus  gonorrhoicus  articulos.  Gonorrhoea 
restituta,  saepius  rheumatismus  gonorrhoicus  tollitur.  Qui 
morbus  semper  est  acutus. 

Tertia:  Dum  adest  gonorrhoea,  rheumatismus  go- 
norrhoicus gignitur.  Gonorrhoea  desinit  sensim,  remanet 
articulationum  inflammatio,  nonnunquam  accrescit. 

Si  accurate  examinamus  morbi  relatos  casus,  de  tem- 
pore, quo  post  gonorrhoeae  infectionem  rheumatismus 
gonorrhoicus  emergat,  saepius  proficisci  morbum  post 
hebdomades  nonnullas,  nonnunquam  post  menses  non- 
nullos, quin  immo  post  annum,  quam  gonorhoea  incepit, 
observamus.  Mali  ambitus  et  gravitas  variant  pro  tempore 
originis,  sed  nunquam  leves  sunt.  Quo  citius  oritur,  eo 
promtius  pelli  potest.  Nonnunquam,  gonorrhoea  exorta, 
paucos  post  dies  rheumatismus  gonorrhoicus  erupit.  Quod 
si  fit,  acutus  est  morbus.  Imprimis  autem  hic  memorabile 

videtur,  quod  Lippert  observavit  *),  gonorrhoea  seminata, 
ante  gonorrhoeae  initium  rheumatismum  gonorrhoicum  esse 
exortum.  „Nuper,  inquit  Lippert,  iterum  caupo  quidam 
contra  gonorrhoeam  sextam  auxilium  petiit.  Quas  susti- 
nuerat, gonorrhoeae  fuerunt  insignes,  quod  semper  ble- 
pharophthalmia  et  intumescentia  inflammatoria  genuum  ac- 
cesserunt. Prima  gonorrhoea,  quam  medicus  quidam  solis 
internis  remediis  curaverat,  per  menses  in  lecto  propter 
complicationes  memoratas  aegrum  detinuerat.  Insequen- 
tibus  gonorrhoeis,  methodo  abortiva  in  usum  vocata,  (in- 
jectionibus argenti  nitric.)  mox  finem  semper  imposui. 
Complicationes  quidem  nunquam  defuerunt,  tamen  semper 
dilabebantur,  si  gonorrhoeae  fluxus  plane  cessabat.  Topica 
remedia,  imo  gravissima,  nunquam  auxilium  ferebant.  Utrius- 
que  complicationis,  et  blepharophthalmiae  et  rheumatismi 
gonorrhoici,  incrementum  et  decrementum  responderunt 
omni  ex  parte  gonorrhoeae  incremento  et  decremento. 
Quin  immo  — quod  notatum  velimus  — ultimo  in  casu 
et  blepharitis  et  intumescentia  genu  subito  irruerunt,  ante- 
quam urethrae  secretio  ullo  modo  turbata  esset.  Quae 
quum  ita  essent,  quam  certo  exspectavi,  gonorrhoea  tribus 
diebus  post  erupit/^  — Hic  casus  morbi  naturae  praecipue 
lucem  aflPundit,  quare  infra  ad  eum  recurremus. 

Exitus  morbi. 

Quum  quoad  potuimus  rationem  casuum  litteris  man- 
datorum habuerimus,  tres  invenimus  exitus,  qui  memo- 
randi sunt. 


Casper’s  Wocheuschrift,  1850. 

I.  Sanatio.  Reclit  valetudo  bona  exsudatorum  re- 
sorptione atque  signa  morbi  abeunt. 

11.  Tumor  albus  et  anchylosis  spuria  remanent. 

111.  Exitus  fit  in  arthropyosin  et  tum  fere  semper  in 
mortem. 

Sanatio  perfecta  certo  tempore  non  evenit.  Evanescunt 
signa  imflammatoria  febri  fracta,  si  fuit  morbus  acutus  vel 
subacutus.  In  chronicis  casibus  sensim  dolores  recedunt 
atque  mobilitas  redit.  Morbus  igitur  lysi  magis  finitur. 
Critica  phaenomena  raro  observantur.  Una  cum  rheuma- 
tismo gonorrhoico  saepissime,  iis  exceptis  casibus,  in 
quibus  subito  suppressa  gonorrhoea  morbus  incipit,  go- 
norrhoea disparet  atque  exit,  id  quod  morbi  naturae  con- 
sentaneum esse  putamus.  Nonnunquam  gonorrhoea  diutius 
persistit. 

Ancylosis  spuria  et  tumor  albus  exsudatione  intra  liga- 
menta fiunt,  quod  accidit  saepissime,  et  degeneratione  cap- 
sulae synovialis,  quae  fit  villosa;  Unde  si  tandem  mobi- 
litas restituta  est,  saepe  crepitatio  in  articulationibus  au- 
ditur. Hic  morbi  exitus  praecipue  in  chronicis  casibus 
occurrit.  Si  una  cum  gonorrhoica  inflammatione  dyscrasiae 
exstant,  ut  sbrophulosis,  tumor  albus  facillime  exsistit. 

Tristissimus  exitus  in  arthropyosin  haud  saepe  obser- 
vatur. Cernuntur  omnia  arthropyosis  signa;  febris  con- 
tinua, hectica,  fluctuatio  ad  superficiem  accedens,  rubor 
cutis.  Pus  exorto  abscessu  modo  eliminatur  e corpore 
— tum  sequi  solet  ancylosis  vera,  si  vita  servatur,  quod 
rarissimum  est  — aut  mors  ante  puris  eliminationem  pyae- 
mia  vel  febri  hectica  vitae  finem  imponit.  Foucart  inter 

0 Foucart,  Journal  de  Medie,  de  Rourdeaux  Febr.  et  Mars, 
cfr.  Canstatt^s  Jaliresbericliie,  Localpatliologie,  ann.  1S48. 

undeviginti  aegrotos  duos  vidit  casus,  in  quibus  mors 
finiit  morbum.  Eisenmann  quoque  casum  affert  hoc 
exitu  notabilem  *).  Interiit  aeger  febri  hectica  et  absces- 
sibus pulmonum.  Morbum  ab  exordiis  medicus  non  cogno- 
verat. — Ab  hoc  morbi  exitu  distat  alia  arthropyosis  forma, 
quae  acerrima  gonorrhoea  ex  phlebitide  exsistit  et  rheu- 
matismum gonorrhoicum  comitari  potest.  Cujus  Haukock 
exemplum  affert.  Vir  quidam  per  sex  — octo  hebdoma- 
des vexatus  est  gonorrhoea,  quum  genu  alterum  atque 
eodem  tempore  pedis  alterius  articulationem  et  manus  in- 
flammatio adgrederetur.  Nonnullis  diebus  post  phlegmasia 
alba  dolens  femur  occupaverat.  Venae  femoris  et  venae 
dorsales  penis  fuerunt  obturatae.  Curatione  antiphlogistica 
sanatus  est.  Phlebitis  certe  ordiebatur  a pene  inflammato, 
deinde  ad  pelvis  venas  et  femorales  transiit.  Quod  saepius 
in  venis  uterinis  observatur.  Si  in  talibus  casibus  morte 
finitis  pus  in  articulationibus  genuum  invenitur,  non  tam 
est  exitus  rheumatismi  gonorrhoici,  quam  novi  morbi. 

De  anatomia  pathologica  morbi  nihil  observavi,  nec  in 
litteris  memoratum  inveni.  Conjiciendum  est,  ita  mutatos 
apparituros  esse  articulos,  ut  in  inflammationibus  similibus, 
catheterismo,  calculis  cet.  provocatis  ^). 

De  aetiologia  et  nosologia. 

Si  intelligere  et  explicare  volumus,  quomodo  oriatur 
morbus,  duae  imprimis  res  sunt  respiciendae,  quibus  ex- 
citatis morbus  provocatur.  Quarum  est  altera  corporis 
ad  morbum  praedispositio,  altera  rerum  foris  oblatarum 

0 Casper’s  Wocheuschrift,  1847. 

Canstatfs  Jahresbericlit  1846. 

cfr.  Dr.  E.  Gurlt,  Beitriige  zur  vergleiclienden  Anatomie 
der  GelenkkranklieiteU;  Berlin  1853. 

vis.  Si  numerum  examinamus  eorum,  qui  gonorrhoea  con- 
flictantur et  conferimus  cum  eorum  numero  parvo,  qui  e 
rheumatismo  gonorrhoico  laborant,  primo  obtutu  elucet, 
pluribus  rebus  opus  esse,  quorum  conjunctione  morbus 
efficiatur,  aut  praedispositionem  minus  validam  inveniri. 

Viris  ad  morbum  opportunitas  major  esse  videtur, 
quam  feminis.  Constantin.  Cumano* *)  inter  XXII  aegrotos 
feminam  non  invenit.  Contra  Rayer  inter  V aegrotos 
duas  fuisse  mulieres  refert.  In  Germania  praecipue  Auten- 
rieth  apud  feminas  malum  vidit,  nam  inter  XXIII  e morbo 
laborantes  VIII  feminas  inveniri  dicit.  In  Gallia  alia  nu- 
merorum ratio  esse  videtur.  Sed  casuum  numerus  adhuc 
minor  est,  quam  quo  certa  ratio  constitui  possit.  Prae- 
dispositio  ad  morbum  niti  videtur  consensu  inter  urethrae 
telam  mucosam  et  articulorum  membranas  synoviales,  quo 
medullae  spinalis  vi  reflexoria  unius  irritatio  ad  alteram 
traducitur.  Consensus  praecipue  apparet  inter  urethram 
et  genu.  Si  catheterem  immisimus  vel  candelam  in  vesi- 
cam, neque  urethra  huic  irritationi  assueverat,  aut  si 
diutius  remansit  catheter,  saepius  accidit,  ut  inflammatio 
genu  alterius  vel  etiam  utriiisque  inducatur.  Quo  major 
fuit  urethrae  irri^tio,  eo  major  insequens  Inflammatio  *). 
Irritatio  sit  specifica,  necesse  non  est.  Quaevis  urethrae 
irritatio,  si  certam  habuit  vim,  signa  consensualia  excitat. 
Ita  Acton,  Merriman,  Chance  observarunt  articulorum 
inflammationem  stricturis  ortam  ^).  Ex  lithotropsia  et 
quavis  urethrae  distentione  signa  illa  existunt. 

0 Berend,  Syphilod.  Bd.  V. 

*)  Velpeaii,  clinique  cliirurgicale  pag.  32,  vol.  2 plura 
hiijusce  rei  exempla  profert. 

*)  Canstatt^s  Jahresbericht.  Localpathog.  1846. 

Ut  urethrae  irritationes  medullae  spinalis  vi  reflexoria 
in  corporis  provincias  consensu  nexas  referuntur  et  in 
iis  conspicuae  fiunt,  ita  vice  versa  articulorum  Irritatio 
ad  urethram  traduci  potest.  Quod  vidit  Duparcque.  „Quum 
rheumatismus  articularis  aegrotum  cruciaret,  subito  ure- 
thra aflfecta  est,  quae 'urethrae  affectio  finem  tulit  adhi- 
bitis ad  genu  sinapismis.  Ricord  quoque  se  animadver- 
tisse commemorat,  vesicantia  ad  genu  applicata  omnino 
majorem  vim  in  vesicam  exserere,  quam  si  ad  alias  cor- 
poris partes  adhibita  sint. 

Sed  si  hanc  viam  persequitur  morbus,  cur  in  tot  ho- 
minibus gravissima  gonorrhoea  affectis  raro  observatur 
rheumatismus  gonorrhoicus?  Quid  impedit,  quominus  erum- 
pat? Alia  fortasse  morbi  causa  exstat.  Contagium  gonor- 
rhoicum  resorptione  receptum,  depositum  in  articuli^  mo- 
vet morbum?  Quod  non  valet.  Certe  si  contagium  spe- 
cificum gonorrhoeae  inveniri  posset,  facillime  nexus  inter 
gonorrhoeam  et  rheumatismum  gonorrhoicum  explicaretur; 
sed  contagium  non  est,  ut  Ricord,  Hacker  alii  satis  de- 
monstravere; neque  nexus  inter  hanc  articulorum  inflam- 
mationem et  urethritidem  sufficit  ad  contagium  consti- 
tuendum. 

In  his  fere  causa  est,  quod  rarius  invenitur  gonor- 
rhoicus rheumatismus: 

1.  Praedispositio  maxime  variat.  Valent  temperies, 
regio,  in  qua  vivunt  aegroti,  anni  tempus  totusque  rerum 
numerus,  quae  spinae  dorsalis  energiam  firmare  aut  de- 
bilitare possunt,  ut  venas  nimia,  totius  vitae  ante  actae 
ratio  et  consuetudo. 

2.  Deinde  urethrae  certa  quaedam  irritatio  necessaria 
est  ad  eliciendum  morbum,  aut  certae  urethrae  partes  irri 

tentur  oportet.  Quare  diverso  tempore  oritur  rheuma- 
tismus gonorrhoicus.  Noimunquam  nonnullos  dies  post 
exsistit,  quam  gonorrhoea  erupit.  Quibus  in  casibus  ure- 
thrae irritatio  summum  ad  fastigium  ducta  est,  ut  perfri- 
geriis,  spirituosorum  abusu,  coitus  exercitatione,  balsa- 
micorum  usu  temerario,  injectionibus  irritantibus.  Tum 
urethrae  fluxus  subito  subsistit,  ut  in  pneumonia  acer- 
rima sputa,  quae  antea  adfuerunt,  subito  deficiunt.  Si 
ita  irritata  est  urethra,  semper  actiones  reflexoriae  mo- 
ventur, testiculi  afficiuntur,  aut  morbus,  de  quo  sermo 
est,  incitatur.  In  his  casibus  medicamenta  ad  articu- 
los adhibita  vana  sunt;  in  curando  morbo  urethrae  sta- 
tus tantum  respiciendus  est.  Quum  minuta  urethrae  in- 
flammatione gonorrhoeae  fluxus  redire  soleat,  in  his 
quidem  casibus  metastasis  falsa  interpretatione  consti- 
tuta est. 

3.  Tum  pendet  rheumatismi  gonorrhoici  genesis  ex 
partibus  urethrae  affectis.  Sunt  enim  partes  urethrae,  ut 
cervix,  irritabiliores,  quam  reliquae.  Gonorrhoea  sem- 
per incipit  in  fossa  naviculari,  celeriter  per  urethram 
propagari  solet,  quod  probatur  erectionibus  dolorificis, 
quas  irritatio  regionis  circa  ductus  ejaculatorios  movet. 
Quae  cervicis  urethrae  irritatio  si  ad  majorem  gradum 
pervenit,  articulorum  morbum  semper  ciere  solet,  si  mi- 
norem vim  habet,  apud  homines,  quorum  medullae  spi- 
nalis energia  minuta  est,  provocare  eum  potest  Nihil 
impedit,  quominus  in  his  casibus  gonorrhoea  persistat. 
De  metastasi  igitur  sermo  esse  non  potest 

Stadium  blennorrhagicum , gonorrhoea  secundaria,  de- 
nique multum  valet  ad  morbum  provocandum.  Irritatio 
chronica  saepius  efficit,  quod  breviori  tempore  gravior 

2» 

non  potuit  efficere.  Insequentes  morbi  semper  sunt  chro- 
nici, ni  aliis  rebus  mutantur. 

Res  foris  oblatae,  si  adest  gonorrhoea,  praedisposi- 
tionem  ad  rheumatismum  gonorrhoicum  augere  possunt. 
In  his  sunt,  quae  supra  memoravi,  perfrigeria.  — Vis 
articulis  illata  ad  provocandum  morbum  nihil  valet. 

Holscher  aliique  de  metastasi  sermonem  faciunt  in 
explicando  morbo.  Metastasis  omnino  in  dubium  vocanda 
estO;  ut  Ophthalmia  gonorrhoica  oritur  consensu,  neque 
quis  hodie  metastasin  accusat,  ita  in  rheumatismo  gonor- 
rhoico  consensus  partium  tantum  in  forum  vocari  potest. 
111.  B.  Langenbeck  eandem  sententiam  profitentem  audivi. 
Rayer  quoque  metastasin  omnino  rejicit.  Rostan  censet, 
morbum  gangliorum  vi  oriri.  — Quae  offendant  meta- 
stasin, e supra  relatis  satis  apparent. 

Saepius  rheumatismum  gonorrhoicum  in  viris,  quam 
in  feminis  occurrere  attulimus.  Quod  probare  videtur 
sententiam  de  ejus  origine  propositam : oriri  rheumatis- 
mum gonorrhoicum  irritationis  urethrae  reflexione  ad  ar- 
ticulos. Feminae  rarissime  afficiuntur  urethritide  ^),  ita 
ut  sint  medici,  qui  eam  negent;  colpitis  vero  invenitur. 
Igitur  urethrae  gravis  irritatio,  causa  morbi,  deest.  — 
Eisenmann  proposuit  sententiam,  in  feminis  morbum  oriri 
colli  uteri  irritatione,  quod  si  verum  esset,  fortasse  sae- 
pius occurreret. 

Alii  alias  de  morbi  origine  sententias  protulerunt. 

Monteggia,  indulgens  systemati,  quod  Brown  exstru- 
xit, sententiam  adoptavit,  rheumatismum  gonorrhoicum 
corporis  debilitatione  oriri,  quae  victu  parco,  vino  pro- 

Henle,  Handbuch  der  rationellen  Patliolog.  1846. 

*)  cfr.  nacker,  HaDdbuch  iiber  Sjpliilis. 

hibito  aliisqiie  excitantibus  nutrimentis  negatis  nascatur. 
Debilitatio  ad  ciendum  gonorrhoicum  rheumatismum  certe 
multum  valet,  sed  omnino  in  praxi  haec'  sententia  reji- 
cienda est.  Quod  Monteggia  ipse  comperit,  qui  quum 
secundum  ideam,  quam  de  morbo  fovebat,  curationem 
instituisset  atque  opium  et  vinum  in  usum  vocasset,  mor- 
bum sanare  non  potuit '). 

Titiey  oriri  putavit  rheumatismum  gonorrhoicum  bal- 
sami copaivae  et  cubebarum  usu  subito  intercepto.  Con- 
trarium Eagle  et  Maddock  judicarunt,  usu  balsami  copaivae 
rheumatismum  gonorrhoicum  exsistere  dicentes.  Gonor- 
rhoeae in  ciendo  morbo  nullas  tribuerunt  partes.  Quare 
rheumatismum  non  gonorrhoicum,  sed  copaivalem  dicen- 
dum censent.  Hunter  et  Abernethy  de  rheumatismo  ser- 
monem non  fecerunt,  neque  unquam  in  curanda  gonor- 
rhoea balsamum  copaivae  adhibuerunt.  Cooper  vero  et 
Titiey,  qui  semper  balsamo  copaivae  utebantur,  de  rheu- 
matismo gonorrhoico  multum  disseruere. 

Quibus  rebus  perceptis,  Eagle  et  Maddock  in  senten- 
tiam supra  memoratam  adducti  videntur.  Eagle  ad  sen- 
tentiam suam  defendendam  multa  memorat,  quae  omittam. 
Inveniuntur  apud  Hacker:  practisch.  Handbuch  der  syphilit. 
Krankh.  1847.  l.  Th.  pag.  139,  et  Berend  Syphilod.  Bd.  V; 
ibidem  sententia  refutata  est.  Lambe  etiam  accusat  bal- 
samum copaivae,  aliique  auctores  eandem  probant  sen- 
tentiam. Cubebae  quoque  culpantur.  Neque  dubium 
esse  potest,  quin  saepius  balsamicorum  medicamentorum 
usus  noceat  gonorrhoeis  et  articulorum  morbum  adducat. 
Cubebas  vocat  Brodie  *)  maxime  perniciosas,  multorum 

*)  cfr.  Berend;  Syphilod.  Bd.  V.  p.  470. 

Gelenkkranklieiten,  iibersetzt  v.  Dr.  Soer  1853. 

morborum  fundamentum.  Annan  duos  vidit  casus,  in  qui- 
bus temerario  cubebarum  usu  gonorrhoea  quidem  mox 
cessit,  post  nonnullos  autem  dies  rheumatismus  gonor- 
rhoicus  in  manuum  articulationibus  erupit. 

Qui  usu  balsamicorum  remediorum  in  gonorrhoea 
curanda  rheumatismum  gonorrhoicum  incitatum  obser- 
varunt, certe  non  errarunt.  Qui  autem  nullam  aliam 
causam  morbi  intelligunt,  praeter  horum  usum,  ut  Eagie 
et  Maddock,  valde  errant.  Prima  morbi  causa  semper 
est  gonorrhoea,  medicamenta  balsamica  temere  adhibita 
nonnunquam  urethrae  irritationem  ita  possunt  augere,  ut 
erumpat  rheumatismus  gonorrhoicus.  Observatur  morbus 
quacunque  curatione  adhibita. 

Basedow  (Casp.  Wochenschrift.)  distinguit  inter  rheu- 
matismum gonorrhoicum  gradus  levioris  et  gravioris,  quem 
posteriorem  lui  gonorrhoicae  adnumerat. 

De  'prognosi. 

Prognosis  nunquam  multum  laeti  pollicetur.  Etsi 
rarissime  mala  est  et  aegroti  vita  in  discrimen  vocatur, 
tamen  propter  diuturnitatem,  qua  per  se  malum  excellit 
et  quod  saepius  redire  solet,  nunquam  parvi  faciendum 
est.  Holscher  morbi  prognosin  malam  promulgavit. 
Prognosis  pendet  multis  ex  rebus;  utrum  sit  morbus  acu- 
tus an  chronicus  — num  antea  idem  morbus  jam  ad- 
fuerit, vel  aliae  articulationum  affectiones  — num  una 
cum  rheumatismo  gonorrhoico  dyscrasiae  adsint.  Tum 
affectarum  articulationum  dignitas  et  numerus  prognosin 
aut  meliorem  aut  pejorem  reddit.  — Acuti  morbi  progno- 
sis melior  est,  quam  chronici,  nisi  aliae  accedant  res, 
quae  eam  pessumdent.  Si  alii  articulationum  morbi  ad- 

fuerunt,  pejor  fit  prognosis.  Dyscraticis  malis,  ut  scro- 
phulosi,  arthritide,  prognosin  pessumdari  vix  opus  est  ut 
dicam.  Si  digitorum  articulationes  vel  pedum  afiPectae 
sunt,  meliorem  esse  prognosin,  quam  si  genu  vel  coxa, 
vel  cubitus  sedem  morbi  constituat,  per  se  apparet.  Quo 
plures  affectae  sunt  articulationes,  eo  pejor  praedictio. 

Bona  haud  saepe  vocanda  est,  sed  tantum  si  primo 
adest  rheumatismus  gonorrhoicus,  si  una  vel  paucae  aegro- 
tant articulationes,  neque  dyscrasia  exstat.  Nec  exituum 
in  aliud  malum  prognosis  laeta.  Mobilitas  impedita,  an- 
cylosis spuria,  nequaquam  per  se  bona,  optimus  exitus 
est,  nisi  plena  valetudo  redit.  Arthropyosis  tristissimam 
praebet  prognosin.  Stromeyer  mortem  semper  imminere 
putat,  si  arthropyosis  adsit,  ex  pyaemia  aut  febri  hectica. 
Si  mors  arcetur,  ancylosis  vera  sepuitur. 

De  diagnosin 

Diagnosi  maxime  illud  obstat,  quod  saepissime  aegroti 
morbi  fontem,  quem  nesciunt,  gonorrhoeam  scilicet,  ab- 
scondere student.  Quod  ni  impediret,  quominus  tam  aperta 
causa  esset,  ut  in  rheumaticis  affectionibus  scarlatina  inci- 
tatis, diagnosis  vera  facillime  erui  posset.  Sed  quum  ita 
sit,  eo  magis  peculiaria  morbi  signa  respicienda  et  obser- 
vanda sunt.  Quod  rheumatismus  gonorrhoicus  articula- 
tiones, quas  sibi  elegit,  longum  per  tempus  dilacerat  nec, 
ut  rheumatismus  articularis,  in  alias  transit,  sed  affectas 
articulationes  saepissime  usque  ad  ancylosin  discerpit, 
praecipue  respiciendum  est.  Tum  in  rheumatismo  arti- 
culari acuto  febris  gravior  est,  quam  in  acuto  rheuma- 
tismo gonorrhoico.  Sudor  acidus,  quem  rheumatismus 
articularis  inferre  solet,  in  rheumatismo  gonorrhoico  deest. 

Miliaria  in  rheumatismo  articulari  saepe  exstant,  in  rheu- 
matismo gonorrhoico  desunt.  Urina  in  rheumatismo  go- 
norrhoico  distat  ab  urina  rheumatica;  est  aquosa  et  pel- 
lucida; rheumatica  phaenomena  desunt.  Neque  demum 
unquam,  quae  gravissima  est  rheumatismi  acuti  complicatio, 
in  rheumatismo  gonorrhoico  endocardium,  pericardium, 
aut  valvulae  cordis  inflammatione  corripiuntur  aut  exsu- 
datione  destruuntur. 

A reliquis  articulationum  morbis  rheumatismus  go- 
norrhoicus  satis  distingui  potest. 

Sed  non  putandum  est,  primo  quasi  obtutu  hunc 
morbum  cognosci  posse.  In  pluribus  vero  casibus  ne- 
cesse  erit,  diuturniores  observationes  instituantur.  Nam 
praecipue  ex  decursu  hic  morbus  distinguitur. 

• I I 

De  curatione. 

Morborum  curatio  semper  regatur  legibus  necesse 
est,  quas  scientia  opinioque  de  morborum  natura  atque 
origine  constituta  probat,  nisi  ita  eorum  natura  sit  abscon- 
dita atque  operta,  ut  tantum  medicamenta  usii  et  experi- 
mentis commendata  et  comprobata  adhiberi  possint.  Quot 
igitur  de  morborum  origine  et  natura  fuerunt  et  sunt 
sententiae,  tot  medendi  rationes  exstiterunt.  Eo  autem 
propsperior  est  medicorum  labor,  quo  magis  sunt  mor- 
borum fontes  detecti  et  aperti,  quod  si  desideratur,  in 
tenebris  versamur. 

Et  rheumatismi  gonorrhoici  curatio  varia  fuit  pro 
auctorum  de  morbo  sententiis,  quarum  supra  nonnullas 
attuli.  Sed  noli  exspectare,  me,  quum  opera  perdita  esset, 
illas  multas,  quae  inde  a pluribus  decenniis  administratae 
sunt,  curandi  rationes  allaturum  et  dijudicaturum  et  ad- 


bibitorum  remediorum  numerum  appositurum  esse.  Qui 
tantus  est,* ut  fortasse  cum  Luciano  dicere  possimus: 

„Ternt  plantagines  et  apia 

Et  folia  lactucarum  et  silvestrem  portulaccam, 

Alii  Marrubium,  alii  Potamogeitonem, 

Alii  Urticas  ternt,  alii  symphytum. 


Sterciora  montanae  caprae,  humanum  oletum 
Coquunt  rubetas,  mares  araneos,  lacertas,  feles, 

Ranas,  hyaenas,  tragelophos,  vulpeculas.^ 

Quam  proposui,  virorum  doctissimorum  sententia 
nixus:  effici  rheumatismum  gonorrhoicum  irritatione  ure- 
thrae medullae  spinalis  vi  in  articulos  traducta,  omnem 
medici  curam  eum  finem  habere  existimo,  ut  urethrae 
irritatio  tollatur,  aut  minuatur.  Omnes,  qui  rheuma- 
tismo gonorrhoico  curando  operam  navarunt,  consentiunt, 
medicamenta  ad  articulationes  afifectas  adhibita  nihil  valere, 
dum  urethrae  irritatio  adsit.  Cooper  jam  gonorrhoico 
rheumatismo  iisdem  medicamentis  medendum  esse  tradit, 
quae  in  curanda  gonorrhoea  in  usum  vocari  soleant. 
Quo  re  vera  in  sentiam  de  rheumatismo  gonorrhoico 
supra  propositam  abiit.  Gonorrhoea  est  Ariadnes  filum, 
quod  morbo  invigilantes  nunquam  obliviscantur  necesse 
est.  Quod  si  constat,  topicus  articulationum  morbus  et 
febris  eo  provocata  non  omni  ex  parte  negligeuda  et 
spernenda  sunt. 

Sed  antequam  ad  curationem  morbi  accedamus,  non 
possumus,  quin  curae  prophylacticae  paucis  rationem 
habeamus,  quae  si  non  semper,  tamen  saepius  morbum 
prohibere  valet. 

Prophylaxis  in  duas  partes  dividenda  est,  quae  sunt: 

1.  vivendi  ratio, 

2.  curatio  a medico  instituenda. 

1.  Vivendi  ratio.  Si  fortasse  facillimum  videtur, 
aegrotis  praecipere  certas  in  victu  eligendo  regulas,  omni- 
bus artis  Apollineae  legibus  consentaneas,  ut  aegroti  datis 
pareant  praeceptis,  efficere  difficillimum.  Saepius  id  de- 
sideratur, quam  perficitur.  Quod  praecipue  occurrit  in 
morbis  genitalium  infectione  adductis,  quos  abscondere 
quantum  possunt,  aegri  saepe  conantur,  nec  victum  con- 
suetum mutare  volunt.  Jure  Hacker,  „si  exsequi  et  per- 
ficere valeremus,  inquit,  ut  gonorrhoea  laborantes  domi 
in  ciibile  setis  equinis  confertum  reclinati  manerent,  mo- 
tus vitarent  fugerentque,  temperie  moderata,  aequali  ute- 
rentur: nunquam  tantum  temporis  spatium  gonorrhoea 
protraheretur.^^  Cui  addendum  est,  gonorrhoeae  morbos 
consequutivos  rarissime  exstituros  esse.  Verbis,  quae 
ab  Holscher  dicta  memoravi,  simul  omnia  in  curatione 
prophylactica  observanda  praecepta  continentur.  Si  qui- 
dem, ut  super  cubile  reclinentur  aegroti,  strenue  medicus 
postulet  necesse  non  est,  tamen  quaeque  rapida  vel  vio- 
lenta corporis  commotio  interdicenda  et  proscribenda  est. 
Saltare  — quod  saepissime  fit  — equitare,  plaustro  vehi 
non  licet.  Tum,  ne  ventis  gelidis  frigidisque  aut  imbribus 
perfrigescant,  aegroti  vigilent.  Quaeque  corporis  exci- 
tatio damnanda  est;  nec  Veneris  monitis  annuatur.  Victus 
sit  parcus,  nec  excitans  neque  digestionem  turbans.  Ob- 
structio alvi  statim  tollenda  est,  quae  diutius  persistens 
saepius  gonorrhoeae  sanationem  prohibet.  Dura  incendium 
cessit,  maxime  cavendum  est,  ne  aegroti  fastidientes  victum 
parcum  tenuemque,  opima  et  lauta  alimenta  sibi  eligant, 
quorum  tunc  usus  saepissime  totam  curam  irritam  reddit. 

Praecipue  hoc  in  stadio  caute  vivendum  est  omniaque 
modum  excedentia  vitanda.  Pus  penem  inquinans  saepius 
abluatur,  lavacra  vel  balnea  adhibeantur.  Si  linteum  et 
penem  pus  conglutinavit,  lavando  linteum  amoveatur, 
nam  ^vi  abreptum  saepe  sanguinis  fluxum  movet  et  incen- 
dium novum.  Tum  totius  gonorrhoeae  legitima  cura 
omnino  prophylaxis  est  contra  rheumatismum  gonor- 
rhoicum, 

2.  Sed  nonnunqiiam  casus  occurrunt,  quamvis  raris- 
sime, in  quibus  directa  curatio  prophylactica  instituenda 
est,  si  quidem  jam  adfuit  rheumatismus  gonorrhoiciis  et 
praedispositio  ad  morbum  satis  nota  est.  Si  placet,  con- 
ferantur casus  *),  quos  ab  Illustr.  Casper  et  Lippert  litteris 
mandatos  attulimus.  In  his  casibus  curatio  abortiva  ad- 
hibita est.  Nec  tamen  unquam  fieri  potuit,  ut  articulatio- 
num morbus  vitaretur,  sed  ad  minuendam  rheumatismi  go- 
norrhoici  vim  multum  illam  valuisse,  negari  non  potest. 
In  casibus  relatis  decursus  morbi  hac  curatione  certe 
decurtatus  est,  quod  magni  est  momenti. 

In  ipso  morbo  curando  tribus  indicationibus  satis- 
facere debemus.  Quae  sunt:  indicatio  causalis,  indicatio 
morbi,  indicatio  febrilis.  Pro  acuto,  subacuto  aut  chro- 
nico morbi  decursu  vario  modo  his  indicationibus  satis- 
facimus. 

1.  rheumatismus  gonorrhoicus  acutus. 

Gonorrhoeae  curatio  antiphlogistica  esse  debet.  Gravi 
incendio  urethrae,  fluxus  deficere  solet.  Qui  restituendus 
est  minuta  inflammatione.  Quare  hirudines,  balnea,  cata- 
plasmata ad  perinaeum  applicanda  sunt.  Antiphlogistica 


')  cfr.  pag.  13  et  16. 

interna  atque  Opium  et  Kalium  jodatum  usum  praestant 
Etiam  topicus  morbus  strenuam  antiphlogosin  postulat 
Cucurbitulae  cruentae  vel  hirudines  ad  articulum  po- 
nendae sunt.  Tum  medicamenta,  quae  in  rheumatismo 
articulari  acuto  laudantur,  auxilium  ferunt;  Tartari  sti- 
biati  doses  majores  summam  laudem  sibi  pepererunt. 

Restituto  gonorrhoeae  fluxu  et  fracta  inflammationis 
articulationum  vi,  vinum  seminum  Colchici  opiatum  ab 
Eisenmanno  laudatum  adhibeatur.  Compositum  est  ex 
^ vini  seminum  Colchici  3jjj,  Tincturae  Thebaici  3/3;  dentur 
XXV — XXX  guttae  ter  quotidie. 

2.  Forma  subacuta.  , 

Indicat,  causalis:  in  gonorrhoea  curanda  stadium  re- 
spiciendum est.  'Praecipue  in  gonorrhoeae  chronico  stadio 
rheumatismus  gonorrhoicus  subacutus  exsistit.  Tum  bal- 
samica  remedia  sine  dubitatione  et  timore,  ne  morbus  in 
majorem  gradum  abeat,  lege  artis  adhibenda  erunt.  In- 
jectiones quoque  adstringentes  bonae.  Injiciantur  solu- 
tiones argenti  nitrici  (gr.  j— jj  sol.  Aq.  dest.  §vj),  aut 
Zinci,  Plumbi,  Cupri,  Ferri,  Hydrargyri  praeparatorum, 
quae  nota  sunt.  Tum  candelarum  in  urethram  immissa- 
rum usus  magni  momenti  est.  Holscher  candelarum 
applicationem  praecipue  commendat,  nec  non  Langen- 
beck  et  Strom**eyer  *),  quorum  hic  de  hac  rescribit: 
„Alle  Praktiker  stimmen  darin  iiberein,  dafs  die  Einfiih- 
rung  von  Bougies  das  wesentlichste  Erfordernife  fiir  die 
gliickliche  Kur  der  gonorrhoischen  Gelenkentziindung  sei. 
]3ei  anwesenden  Stricturen  niiissen  dieselben  mit  narcoti- 
schen  Substanzen  bestrichen  durch  die  Stricturen  gefiihrt 


‘)  Handbuch  der  Chirurgie,  1851. 

werden,  unter  den  nothigen  Cautelen.  Ist  keine  Strietur 
zugegen,  so  geniigt  es,  ein  kurzes  Bougie  in  den  vordern 
TheiI  der  Harnrohre  einziifuhren.  Dauert  der  Tripper 
fort,  oder  bei  grofser  Empfindlichkeit  bestreicht  man  die- 
selben  mit  narcotischen  Substanzen;  hat  der  Tripper  aut- 
gehort,  mit  scharfen  Salben.  Man  wendet  die  letzten  an, 
um  den  Tripper  wieder  in  Flufs  zii  bringen,  doch  niitzv.n 
sie  auch,  wenn  sie  den  Tripper  nicht  wieder  hervorrufen/‘ 
Nonnulli  etiam  injectiones  irritantes  commendant.  Quod 
repugnare  videtur  sententiae  de  morbi  origine  propositae; 
sed  saepe  antagonistica  ratio  intercedit  inter  partes  con- 
sensu junctas.  Leges,  quibus  eventus  adaptetur,  haud 
omnino  perspicuae  sunt.  Sed  candelae  seraper  adhibean- 
tur. Stromeyer  exemplum  affert,  in  quo  candelarum 
usus  eximium  eventum  praestitit.  Genu  affectum  erat 
omniaque  signa  suppurationis  in  articulatione  se  praebe- 
bant. Detractiones  sanguinis  et  reliqua  antiphlogisticorum 
caterva  opem  non  tulerant.  Puris  eliminatio  per  absces- 
sum imminebat,  quum  immitterentur  candelae  unguento 
hydrarg.  praecipitati  rubri  et  tinctura  cantharid.  illitae. 
Mox  dolores  recesserunt  et  post  aliquod  tempus  fluidum 
in  articulationem  genu  effusum  resorptione  ablatum  est, 
licet  praeterea  nihil  adbibitum  fuerit.  — Candelae  primo 
adhibeantur  minus  crassae,  unguento  Belladonnae  aut 
Opii  illitae.  Quotidie  bis  immittendae  sunt  per  XXV  horae 
circiter  minutas. 

Morbus  ipse  et  febris  comitans  antiphlogosin  modi- 
cam postulant.  Hirudinum  applicatio  saepe  dolores  mi- 
nuit. Fasciis  articuli  involvendi  sunt.  Interne  adhibeantur 
antiphlogistica  salina.  Vinum  seminum  Colchici  opiatum 
et  in  his  casibus  laudatur.  Sed  ante  urethrae  irritationem 

exstinctam  articulorum  morbus  non  sanatur.  — Kalium 
jodatum  in  subacutis  et  chronicis  casibus  multum  valere 
videtur.  Basedow  duorum  casuum  mentionem  fecit, 
quibus  hoc  medicamentum  auxilium  tulit.  F.  quidam  go- 
norrhoeam, quae  ante  VIII  menses  non  omni  ex  parte 
sanata  erat,  quum  renovasset,  ex  inflammatione  articu- 
lationis pedis  sinistri  anno  1842  laboravit,  ad  quam  ac- 
cessit Ophthalmia.  Per  quatuor  deinde  annos  insequentes 
eorundem  articulorum  inflammatio  rediit,  quam  gonorrhoea 
redux  indicavit.  Morbus  per  III  — IV  menses  protrahe- 
batur. Multa  remedia  frustra  jam  adhibita  fuerunt,  quum 
aegrotus  Kal.  jod.  §jjj  uteretur,  quibus  sanatus  est.  Alte- 
rum memorat  casum,  hujus  similem. 

3.  Chronica  morbi  species.  Gonorrhoea  et  urethrae 
irritatio  exstinguendae  sunt,  quod  remediis  supra  memo- 
ratis fit.  Contra  articuli  morbum  praecipue  certis  spatiis 
interjectis  cucurbitulae  cruentae  et  hirudines  applicandae 
sunt.  Tum  derivans  cura  instituenda  est  ad  cutem  te- 
gentem. Vesicantia,  Unguentum  Kalii  jodati  et  Tincturae 
jodi  sufficiunt.  Alvus  modice  ducatur.  ^ Cataplasmata  te- 
pida, narcotica  damnum  potius  quam  auxilium  afferre, 
Hacker  testatur.  Quare  narcotica  medicamenta  lanae 
ope  applicavit,  eadem  vero  multum  emolumenti  non  prae- 
stant. 

Si  omnia  signa  inflammatoria  et  dolores  abierunt,  at 
mobilitas  difficilis  mansit  propter  fibrinosa  exsudata,  rigi- 
ditas quaedam  articulorum,  exercitatio  non  negligatur,  quae 
primo  ab  aliis  efficiatur,  postea  si  promtior  evasit,  aegroto 
ipsi  committatur.  Sin  ita  laesa  est  articulorum  mobilitas, 
ut  ancylosis  spuria,  quae  dicitur,  adsit,  111.  et  ingeniosis- 
simi Langenbeckii  ratio,  ancyloses  chloroformio  adhibito 

curandi  in  usum  vocetur.  Balneorum  quoque  vis  ex- 
perienda est.  In  his  casibus  balnea:  Toeplitz,  Wildbad, 
Gastein,  Landeck,  Badenweiler,  Pfaeffers  antiquam  famam 
servant.  De  curatione,  quam  exitus  postulant,  reliqua 
chirurgiae  praecepta  respicienda  sunt. 


VITA. 


Carolus  Aemilius  Neumann,  anno  MDCCCXXX  d. 
M.  Junii  IX  Barutbii,  oppido  Marchiae  natus  sum,  patre  Theo- 
philo,  verbi  divini  ministro  primario,  quem  dira  morte  mihi 
ademptum  lugeo,  matre  Car  oli  na  e gente  Wettich,  qua 
adhuc  viva  gaudeo.  Domi  litterarum  elementis  imbutus  et 
ad  normam  ecclesiae  Evangelicae  educatus  sum.  Qua  insti- 
tutione quum  usque  ad  quartum  decimum  annum  usus  essem, 
ad  Gymnasium  Luccaviense  migravi,  quod  civem  me  habuit, 
donec  maturitatis  testimonio  ornatus  Berolinum  proficiscebar 
ann.  MDCCCL,  ubi  a beato  Lohmeyer  in  numerum  civium 
instituti  regii  Friderico- Guilelmiani  medico  - chirurgici  receptus 
sum.  Per  quadriennium  deinde  frequentavi  scholas  hasce: 
Cei.  Boehm  de  aciurgia;  III.  Casper  de  medicina  forensi, 
de  arte  formulas  medicas  rite  concinnandi;  111.  Dove  de 
physice;  Exp.  Ebert  de  morbis  infantium;  Exp.  Elsholtz 
de  militum  delectu,  de  morbis  simulatis  et  dissimulatis; 
111.  Juengken  de  chirurgia  generali,  de  laesionibus;  111.  Lan- 
genbeck  de  morbis  articulationum;  Exp.  Lauer  de  therapia 
generali,  de  semiotice;  III.  Lichtenstein  de  zoologia; 
Beat.  Link  de  botanice,  de  historia  naturali  generali,  de 
crypfogamis;  111.  E.  Mitscherlih  de  chemia  anorganica  et 
organica,  de  pharmacia;  111.  C.  G.  Mitscherlich  de  ma- 
teria medica,  de  medicamentis  excitantibus;  111.  Mueller  de 
anatomia  universa  et  organorum  sensuum,  de  anatomia  com- 
parata et  pathologica,  de  physiologia  universa  et  physiologia 
generationis;  Cei.  Preuss  de  historia;  111.  Romberg  de 

pathologia  et  therapia  speciali;  111.  Schlemra  de  osteologia, 
de  splanchnologia 5 de  syndesmologia;  Exp.  Schoeller  de 
arte  obstetricia;  111.  Schultz-Schultzenstein  de  patho- 
logia  et  therapia  generali;  Exp.  Simon  de  morbis  syphili- 
ticis; Cei.  Troschel  de  fracturis  et  luxationibus;  III.  Weiss 
de  mineralogia;  Cei.  Werder  de  psychologia , de  logice. 
Artem  cadavera  rite  secandi  me  docuerunt  111.  Mueller  et 
Schlemm;  artem  fascias  rite  applicandi  Cei.  Troschel; 
in  pectoris  auscultatione  et  percussione  dux  mihi  fuit  Exp. 
Ebert;vin  exercitationibus  medico -forensibus  lil.  Casper; 
in  operationibus  instituendis  Cei.  Boehm;  in  operationibus 
ophthalmicis  Exp.  Tegener,  in  exercitationibus  obstetriciis 
Exp.  Schoeller.  Clinicis  medicis j chirurgicis,  ophthalmia- 
tricis,  obstetriciis  interfui  virorum  III.  Cei.  Exp.  Boehm, 
Ebert,  Juengken,  Langenbeck,  Romberg,  Schoen- 
lein,  Schoeller,  Simon,  Wagener,  Wolff. 

Quibus  omnibus  viris  maxime  de  me  meritis  gratias  ago 
quam  maximas. 

Jam  vero  tentaminibus  tam  philosophico  quam  medico  nec 
minus  examine  rigoroso  coram  Gratioso  Medicorum  ordine 
superatis,  spero  fore,  ut  dissertatione  thesibusque  publice  de- 
fensis summi  in  medicina  et  chirurgia  honores  in  me  confe- 
rantur. 


T H E S £ & 


1.  Rheumatismus  gonorrhoicus  sanatur  urethrae  curatione. 

2.  In  cerebello  generandi  sensum  ponendum  esse  non 
puto. 

3.  Dentium  cura  medicorum  est,  non  artificum,  quos  vo- 
cant dentistas. 

4.  Generatio  aequivoca  non  exstat. 

5.  Carcinoma,  si  omnino  sanatur,  citius,  tutius  et  jucun- 
dius cultro  quam  cauteriis,  sanatur. 


